4. Anlægsbevilling til opgradering af faglokaler på skolerne (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,5 mio. kr. til 
opgradering af faglokaler på skolerne. Bevillingen har til formål at sikre forsat løbende 
modernisering og opgradering af skolernes faglokaler.
Bevillingen for 2025 udmøntes løbende sammen med anlægsbevillingen på 2,75 mio. kr. godkendt af 
Byrådet 4. juni 2024. På baggrund af en kortlægning af den bygningsmæssige stand af skolernes 
faglokaler, samt det pædagogiske potentiale, prioriteres de samlede midler til følgende projekter: 

Musiklokale, [adresse] 

Madkundskab, Ulstrup Skole

Fysiklokale, [adresse] 

Fysiklokale, Åge Sørensen 

Arne Rasmussen, billedkunst- og musiklokale, [adresse] i Hammel.
 
VURDERING
Børn og Kultur vurderer, at gode fysiske rammer spiller en afgørende rolle for elevernes trivsel og faglige 
udvikling. Forskning viser, at velfungerende faglokaler kan forbedre koncentrationen og reducere 
distraktioner, hvilket igen fører til øget faglig præstation. Samtidig kan et inspirerende læringsmiljø øge 
motivationen og engagementet i undervisningen, hvilket bidrager til bedre læring og resultater. Derudover 
kan gode fysiske rammer fremme et inkluderende læringsmiljø. 
Børn og Kultur har i samarbejde med Teknik og Miljø kortlagt den bygningsmæssige stand samt foretaget 
en faglig vurdering af faglokalernes nuværende og fremtidige evne til at kunne understøtte den 
undervisning, som skal finde sted.
Børn og Kultur vurderer, at det med godkendelse af anlægsbevillingen vil være muligt at fortsætte arbejdet 
med at få opgraderet faglokalerne på skolerne bl.a. for at imødekomme de nye formelle krav til fagene. 
Herudover spiller gode fysiske rammer en afgørende rolle for elevernes trivsel og faglige udvikling. 
ØKONOMI
Der er i Budget 2025-28 afsat 1,5 mio. kr. til ”Opgradering af faglokaler på skolerne” (A-308). Derudover er 
der bevilget 2,75 mio. kr. i juni 2024. Uddybende beskrivelse af puljens formål fremgår af vedlagte bilag.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At der gives en anlægsbevilling til ”Opgradering af faglokaler på skolerne” på 1,5 mio. kr., som 
finansieres af det afsatte rådighedsbeløb i 2025 på 1,5 mio. kr. 
[adresse]: EMN-2024-00473
Dok-ID: 3824128
Sagsbehandler: hned
Teknik- og Miljøudvalget
8. januar 2025  16:00
BESLUTNING
.
Teknik- og Miljøudvalget, 8. januar 2024: 
Fraværende: Ingen
Indstilles godkendt.
Bilag

Thomas Mathiasen (3825406)
